Saya mau tau Tragedi My Lai dari Ernest Medina. Jelaskan dalam bahasa melayu

Kompeni C/1-20 terlibat dengan tragedi My Lai  pada 16 Mac 1968. Kompeni “C” dengan kekuatan 3 platun bertugas dalam satu operasi melibatkan beberapa batalion untuk membersihkan satu kawasan di wilayah Quang Ngai, khususnya di perkampungan Song My dan dikenali sebagai My Lai oleh Tentera Amerika. Semasa memberikan taklimat operasi, Kapten Medina diajukan soalan sama perintah “menghapuskan semua aktiviti musuh” meliputi penghapusan wanita dan kanak-kanak. Jawapan yang diberikan Medina tidak jelas.

Medina menghantar  Platun No. 1 dan Platun No.2 masuk ke dalam kampung My Lai 4. Medina bersama Markas Kompeni dan Platun No. 3 tunggu di dalam sawah padi di luar kampung untuk bersedia bertindak balas sekiranya 1 Platun dan 2 Platun diserang. Tiba-tiba pembunuhan beramai-ramai tercetus. Apabila Medina dengan diiringi Markas kompeni dan 3 platun memasuki kampung My Lai 4, pembunuhan sedang rancak berlaku. Medina sendiri tidak menegah pembunuhan yang berlaku, sebaliknya mengarahkan bangunan-bangunan dibakar dan dimusnahkan.  Selepas kejadian, Medina memberikan amaran kepada Michael Bernhardt, seorang askar yang enggan turut serta dalam pembunuhan beramai-ramai untuk tidak memecahkan rahsia mengenai Pembunuhan Beramai-ramai di My Lai.

Penyiasatan yang dijalankan menyebabkan 26 orang pegawai dan lain-lain pangkat dihadapkan pertuduhan di Mahkamah Tentera. Pertuduhan terhadap Medina akhirnya digugurkan kerana tidak mempunyai bukti yang mencukupi. Walau bagaimanapun Leftenan William Calley didapati bersalah di atas tuduhan membunuh dengan niat, dan dijatuhkan hukuman penjara seumur hidup. Dalam pembelaannya, Calley menggunakan alasan bahawa dia hanya menurut perintah yang diberikan Medina.

Apabila pertama kali disoal siasat mengenai My Lai, Media sedang mengikut kursus 9 bulan untuk membolehkan kenaikan ke pangkat Mejar. Median telah dikenal pasti untuk kenaikan pangkat. Penyiasatan ke atas tragedi My Lai dan pertuduhan di dalam mahkamah tentera menjejaskan karier tenteranya dan Medina meletakkan jawatan sebagai pegawai. Median kemudiannya berpindah ke Menomee, Michigan dan bekerja di sebuah syarikat helikopter Enstrom Helicopter Manufacturing Company milik F. Lee Bailey, peguam pembela semasa menghadapi tuduhan di mahkamah tentera.

Standard Medina Dalam Pertanggungjawaban Pemerintah

Pada mulanya Medina  dituduh bersubahat untuk menyembunyikan dan menyekat maklumat mengenai tragedi My Lai. Pertuduhan ini digugurkan. Pertuduhan cuai dalam menjalankan tugas juga digugurkan, disebabkan statut penghadan. Sebaliknya Medina dituduh membunuh 102 orang awam Vietnam. Pertuduhan ini diasaskan kepada prinsip keadilan tentera meliputi pertanggungjawaban pemerintahan (command responsibility). Sebagai pegawai pemerintah kompeni C/1-20,  Medina bertanggungjawab memberhentikan pembunuhan yang sedang berlaku, ataupun yang akan berlaku.

Kesan daripada tragedi My Lai, nama Medina dikaitkan dengan doktrin pertanggungjawaban pegawai pemerintah (dipanggil Standard Medina ataupun standard Yamashita) dalam penentuan pertanggungjawaban dalam kes perlakuan jenayah perang.  Standard Medina diasaskan kepada tragedi My Lai. Doktrin ini menetapkan bahawa seorang pegawai pemerintah yang mengetahui perlakuan jenayah perang, tetapi tidak mengambil tindakan menghentikannya akan memikul  tanggungan  jenayah.